Reza Pahlavi

**Reza Cyrus Pahlavi** (; rođen 31. oktobra 1960. u Teheranu) iranski je politički aktivist i prijestolonasljednik nekadašnjeg Iranskog Carstva, te najstariji sin posljednjeg iranskog šaha Muhammada Reze Pahlavija i carice Farah Pahlavija, rođ. Diba. Nakon što je Iranska islamska revolucija srušila monarhiju, Pahlavi živi u Sjedinjenim Američkim Državama odakle već više od četiri decenije vodi kampanju za svrgavanje Islamske Republike i uspostavu sekularne demokratije u Iranu.

## Biografija 
### Rani život 
Reza Cyrus Pahlavi rođen je 31. oktobra 1960. u Teheranu kao najstarije dijete šaha Muhammada Reze Pahlavija i carice Farah, rođene Diba.

### Obrazovanje i vojna obuka 
Ljeta 1978. Pahlavi je kao kadet Carske iranske avijacije otišao u Sjedinjene Američke Države radi napredne pilotske obuke na vojnoj bazi Reese Air Force Base u Lubbocku, Teksasu. Tokom obuke letio je na školskim avionima Cessna T-37 Tweet i Northrop T-38 Talon, a pilot-diplomu stekao je 1979. Godine 1985. stekao je diplomu prvog stepena iz političkih nauka dopisnim putem na University of Southern California u Los Angelesu.

### Proglašenje šahom i rani egzil 
Nakon što je šah Muhammad Reza Pahlavi preminuo u egzilu u Kairu 27. jula 1980., majka Farah Pahlavi se simbolički proglasila regentkinjom. Uprkos dugogodišnjem angažmanu, Pahlavi se u obraćanjima redovito ograđivao od naslijeđa monarhije i naglašavao da se ne bori za povratak na prijestolje, nego za slobodu iranskog naroda. Na skupovima u Sjedinjenim Državama, Kanadi i Evropi obraćao se iranskoj dijaspori, a susreti s evropskim i američkim zvaničnicima u 2022. i 2023. dodatno su mu ojačali politički profil.

#### Iranski protesti 2025–2026. 
Masovni protesti koji su izbili u Iranu 28. decembra 2025., potaknuti ekonomskim kolapsom i nastavkom represije, Pahlaviju su donijeli razinu vidljivosti kakvu ranije nije imao. Upozoravao je da će oni koji pucaju na narod biti identificirani i kažnjeni, dok je onima koji stanu na stranu naroda obećao počast i zaštitu. Teheranska vlast optužila ga je za vodstvo „terorističkog rata".

### Kritike i kontroverze 
Uprkos rastu popularnosti, Pahlavi se suočava s ozbiljnim kritikama unutar fragmentirane iranske opozicije. Stručnjaci poput Alirezea Nadera upozoravaju da su Pahlavijevi politički manevri postali polarizujući, a njegovo okruženje optuženo je za napade na istaknute disidente, uključujući dobitnicu Nobelove nagrade za mir Narges Mohammadi. Kritičari ga opisuju kao „opoziciju unutar opozicije", ističući da nije živio u Iranu od 1978. i da mu nedostaju čvrste organizacijske strukture unutar same države.

### Porodica 
Reza Pahlavi i Yasmine Etemad-Amini vjenčali su se 12. juna 1986. u Greenwichu, Connecticutu. Yasmine je diplomirala pravo na George Washington University i dugo se bavila zaštitom prava djece kao advokatica. Par ima tri kćerke:

* **Noor Zahra Pahlavi** (rođena 3. aprila 1992.) — proglašena nasljednicom na Pahlavijevom zvaničnom sajtu, s obrazloženjem da se bori za jednaka prava žena i muškaraca
* **Iman Laya Pahlavi** (rođena 12. septembra 1993.) — udala se 9. juna 2025. u Parizu za Bradleyja Shermana, američkog poduzetnika u oblasti rizičnog kapitala
* **Farah Mitra Pahlavi** (rođena 17. januara 2004.) — najmlađa kćerka, nazvana po baki carici Farah Pahlaviji

## Reference 
## Vanjski linkovi 
* Zvanična web stranica Reze Pahlavija (jezik: engleski)

Kategorija:Rođeni 1960.
Kategorija:Prijestolonasljednici
Kategorija:Biografije, Teheran